กลุ่มแบงก์หนุน SET ปิดเช้าบวก 9 จุด ลุ้น NPL หดตัว หลังวัคซีนต้าน “โควิด-19” คืบ
กลุ่มแบงก์หนุน SET ปิดเช้าบวก 9 จุด ลุ้น NPL หดตัว หลังวัคซีนต้าน "โควิด-19" คืบ โดยดัชนีช่วงเช้าปิดที่ระดับ 1,378.23 จุด เพิ่มขึ้น 8.81 จุด หรือ 0.64% มูลค่าการซื้อขาย 4.17 หมื่นล้านบาท
20 พ.ย. 2563

สื่อข่าวรายงานว่า ดัชนีช่วงเช้าปิดที่ระดับ 1,378.23 จุด เพิ่มขึ้น 8.81 จุด หรือ 0.64% มูลค่าการซื้อขาย 4.17 หมื่นล้านบาท 
10 หุ้นดันดัชนีเช้านี้

ด้าน นายชัยยศ จิวางกูร ผู้ช่วยผู้อำนวยการฝ่ายวิเคราะห์หลักทรัพย์ บล.กรุงศรี เปิดเผยว่า ตลาดหุ้นไทยเช้านี้ปรับตัวขึ้นได้ ขณะที่ตลาดหุ้นในภูมิภาคเอเชียเช้านี้ก็เคลื่อนไหวบวก-ลบสลับกัน จากความกังวลการแพร่ระบาดไวรัสโควิด-19 ที่ยังรุนแรงในสหรัฐฯ และยุโรป จากจำนวนผู้ติดเชื้อที่ยังเพิ่มขึ้น ทำให้หวั่นการฟื้นตัวเศรษฐกิจจะชะลอได้
ขณะที่บ้านเราสามารถคุมการแพร่ระบาดไวรัสโควิด-19 ได้ดี จึงคาดว่าน่าจะส่งผลให้ Fund Flow ไหลมาในไทย โดยหุ้นในกลุ่มแบงก์ขึ้นนำตลาดจากแรงเก็งกำไรหลังมองวัคซีนต้านไวรัสโควิด-19 กำลังจะถูกนำมาใช้ ทำให้หนี้ที่ไม่ก่อให้เกิดรายได้ (NPL) ไม่น่ากังวลมาก และหุ้นในกลุ่มแบงก์ยัง Laggard ตลาดอยู่พอควร จึงทำให้มีแรงซื้อกลับเข้ามา อย่างไรก็ดี สัปดาห์หน้าให้ติดตามการชุมนุมทางการเมืองในวันที่ 25 พ.ย.นี้ ซึ่งจะเป็นตัวแปรสำคัญ
สำหรับแนวโน้มการลงทุนในช่วงบ่ายนี้ นายชัยยศ กล่าวว่า ตลาดฯคงจะแกว่งตัว โดยมีแนวรับ 1,365 จุด  ส่วนแนวต้าน 1,380 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
KBANK  มูลค่าการซื้อขาย    5,570.37 ล้านบาท  ปิดที่ 102.50 บาท  เพิ่มขึ้น  5.00 บาท
ADVANC มูลค่าการซื้อขาย    3,449.05 ล้านบาท  ปิดที่ 174.00 บาท  ลดลง   2.50 บาท
BBL    มูลค่าการซื้อขาย    1,656.44 ล้านบาท  ปิดที่ 120.50 บาท  เพิ่มขึ้น  2.50 บาท
SCB    มูลค่าการซื้อขาย    1,481.05 ล้านบาท  ปิดที่  86.75 บาท  เพิ่มขึ้น  2.50 บาท
TASCO  มูลค่าการซื้อขาย    1,100.45 ล้านบาท  ปิดที่  19.40 บาท  เพิ่มขึ้น  0.50 บาท